  Туспуктэм: «Пельняньлэн дунневыл нуналэз» фестивальлэн пресс-службаез Наталия Сильвестрова 0+ 10-тӥ тулыспалэ Ижкарын «Пельняньлэн дунневыл нуналэз» фестиваль улсын сямлы пӧрмем PelmenRun тол бызьылон ортчоз. Туэ со витетӥзэ радъяськоз ни. Вормисьёслы быдэс таз пӧсь пельнянь но мукет кузьымъёс сётозы. Со сярысь фестивальлэн пресс-службаез ивортӥз. Ужрадэ вань мылкыд карисьёс пыриськыны быгато. Соос понна кӧня ке дистанциос чакламын: 500 метр – 12 аресозь пиналъёслы; 3 иськем – 13 но солэсь трос аресъемъёслы; 7 но 21 иськем – дасяськем спортсменъёслы. Со сяна, командаос 3х7 корпоративной бызёнэ пыриськыны быгато. Бызьылонлы кутскон Зодчий Дудин нимо ярдурын, Калыкъёслэн эшъяськонзылы сӥзем синпелет уллапалын, сётозы. 3, 7 но 21 иськем дистанциос Иж тымет ярдур кузя Киров нимо парк пала  кыстӥськозы.  Ужрадэ пыриськон понна пусйиськыны кулэ. Тодэ вайытом, туэ фестиваль 5-10 тулыспалэ ортчоз. Со улсын нырысьсэ семьяослы «Мынам семьяе – мынам узырлыке» фотоконкурс радъяськоз. Ватсалом, 2023-тӥ арын «Пельняньлэн дунневыл нуналэз» фестивале 40 сюрс адями пыриськиз. Тегъёс: Пельняньлэндунневылнуналэз Спорт бызьылон фестиваль Ижкар Удмуртия  